Source: https://www.atc.sk/2015/03/legislativne-zmeny-na-rok-2015-tykajuce-sa-uprav-zakladu-dane/
Timestamp: 2019-02-17 00:30:12+00:00

Document:
Legislatívne zmeny na rok 2015 týkajúce sa úprav základu dane - ATC
Legislatívne zmeny na rok 2015 týkajúce sa úprav základu dane
– vypúšťa sa ustanovenie, podľa ktorého sa do základu dane nezahrnuje príjem prislúchajúci k výdavku (nákladu), ktorý nebol uznaný za daňový výdavok, ktorý bol daňovník povinný účtovať. Podľa dôvodovej správy uvedené ustanovenie spôsobovalo problémy v aplikačnej praxi, – zavádza sa nové ustanovenie upravujúce problematiku tzv. zmarených investícií (v prípadoch, ak nejde o škodu). Tieto výdavky sa nebudú zahrnovať […]
– vypúšťa sa ustanovenie, podľa ktorého sa do základu dane nezahrnuje príjem prislúchajúci k výdavku (nákladu), ktorý nebol uznaný za daňový výdavok, ktorý bol daňovník povinný účtovať. Podľa dôvodovej správy uvedené ustanovenie spôsobovalo problémy v aplikačnej praxi,
– zavádza sa nové ustanovenie upravujúce problematiku tzv. zmarených investícií
(v prípadoch, ak nejde o škodu). Tieto výdavky sa nebudú zahrnovať do základu dane v súlade s ich zaúčtovaním na účte ostatných prevádzkových nákladov ale rovnomerne počas 36 mesiacov počnúc mesiacom, v ktorom daňovník o nich účtoval,
ü zmeny nastávajú v oblasti odpisovania inventarizačných prebytkov dlhodobého hmotného a nehmotného majetku – odpisy sa budú zahrnovať do základu dane – uplatní sa obdobný postup ako v prípade dotácií (neutrálny dopad na hospodársky výsledok ako aj základ dane),
– doterajšie pravidlá transferového oceňovania, ktoré sa vzťahovali len na zahraničné závislé osoby sa rozširujú aj na tuzemské závislé osoby. Rovnako metódy , ktoré vychádzajú z porovnávania ceny a s tým súvisiaca dokumentácia uplatňovaná medzi zahraničnými závislými osobami sa použije aj v prípade úpravy základu dane tuzemských závislých osôb. Zároveň bude umožnená aj korešpondujúca úprava správcom dane nielen voči zahraničným závislým osobám, ale aj voči tuzemským závislým osobám,
– novelou sa presúvajú ustanovenia, ktoré obmedzovali zahrňovanie určitých nákladov do základu dane až po zaplatení z ustanovenia § 19 do ustanovenia § 17, t.j. ustanovenia o zisťovaní základu dane a zároveň sa rozsah týchto nákladov/výdavkov rozširuje. Súčasťou základu dane až po zaplatení budú:
· výdavky/náklady – kompenzačné platby vyplácané podľa zákona o regulácii v sieťových odvetviach u dlžníka,
· výdavky/náklady na nájomné (rozširujú sa aj na právnické osoby),
· výdavky/náklady a príjmy na marketingové štúdie a iné štúdie, náklady na prieskum trhu – t.j. dlžník aj veriteľ!
· náklady na získanie noriem a certifikátov, ktoré okrem toho, že budú výdavkom až po zaplatení sa budú zahrnovať do základu dane nie v súlade s účtovníctvom ale rovnomerne počas doby ich platnosti, maximálne počas 36 mesiacov, počnúc mesiacom, v ktorom boli zaplatené,
· výdavky/náklady na poradenské a právne služby,
· odplaty (provízie) za sprostredkovanie, pričom sa zavádza obmedzenie ich zahrnovania do základu dane do výšky 20 % hodnoty sprostredkovaného obchodu, výnimka: banky, poisťovne, subjekty kolektívneho investovania a finanční sprostredkovateľa, ktorí túto činnosť vykonávajú podľa osobitných predpisov,
· podmienka zaplatenia sa ustanovuje na platby podľa § 16 ods. 1, v prípade, ak sú vyplácané daňovníkovi nezmluvného štátu uvedeného v § 2 písm. x) + povinnosti §44/3, §43/11,
– novelou sa zavádzajú zmeny týkajúce úprav základu dane z dôvodu limitovania vstupnej ceny v prípade osobných automobilov (48 000 eur); v prípade prenájmu limitovanie nájomného 14 400 eur; navrhuje sa obmedzenie uplatňovania odpisov z osobných automobilov so vstupnou cenou 48 000 eur a viac v závislosti na vykázaný základ dane,
– v nadväznosti na zavedenie pravidiel účtovania pre mikro účtovné jednotky sa navrhujú zaviesť nové pravidlá týkajúce sa zahrnovania zmeny reálnej hodnoty cenných papierov do základu dane. Úprava základu dane sa vykoná o hodnotu odúčtovanú na účet nerozdelený zisk/strata minulých rokov.
https://www.atc.sk/2015/03/legislativne-zmeny-na-rok-2015-tykajuce-sa-uprav-zakladu-dane/
marec 21, 2016, 9:55 pm Dane z príjmov
Novela zákona o dani z príjmov zaviedla od 1. januára aj novinky v použití podielu zaplatenej dane na osobitné účely. Pri právnických osobách ide o zmenu vo výške percentuálneho podielu zaplatenej dane v prípade neposkytnutia finančných prostriedkov ako dar. Daňové subjekty, ktoré nedarujú finančné prostriedky v zákonom stanovenej výške, nemôžu poukázať žiadateľom celú sumu zaplatenej […]

References: § 19
 § 17
 § 16
 § 2
 §44
 §43